CELEX: 62011CN0471
Language: ro
Date: 2011-09-14 00:00:00
Title: Cauza C-471/11: Cerere de pronunțare a unei hotărâri preliminare introdusă de Augstākās tiesas Senāts (Republica Letonă) la 14 septembrie 2011 — SIA Cido Grupa /Valsts ieņēmumu dienests

12.11.2011   
            
            
               RO
            
            
               Jurnalul Oficial al Uniunii Europene
            
            
               C 331/13
            
         Cerere de pronunțare a unei hotărâri preliminare introdusă de Augstākās tiesas Senāts (Republica Letonă) la 14 septembrie 2011 — SIA „Cido Grupa”/Valsts ieņēmumu dienests
   (Cauza C-471/11)
   2011/C 331/24
   Limba de procedură: letona
   
      Instanța de trimitere
   
   Augstākās tiesas Senāts
   
      Părțile din acțiunea principală
   
   
      Reclamantă: SIA „Cido Grupa”
   
      Pârâtă: Valsts ieņēmumu dienests
   
      Întrebările preliminare
   
   
               1.
            
            
               Articolul 6 alineatul (3) al treilea paragraf din Regulamentul nr. 60/2004 (1) al Comisiei de instituire a unor măsuri tranzitorii în sectorul zahărului în vederea aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană trebuie interpretat în sensul că, în cazul în care s-a constatat în posesia unui operator o cantitate excedentară individuală de produs care poate fi denumit zahăr în înțelesul articolului 4 punctul 1 din regulament, respectivul operator are obligația de a plăti la finanțele publice o sumă al cărei calcul este bazat pe cantitatea de zahăr alb (poziția 1701 99 10 din Nomenclatura combinată) corespunzătoare conținutului de zahăr din produsul constatat în posesia operatorului, și nu pe cantitatea de produs propriu-zis constatat în posesia acestuia (de exemplu, sirop de zahăr)?
            
         
               2.
            
            
               Calculul sumei respective trebuie să includă taxele la import cele mai ridicate aplicabile zahărului alb în locul celor aplicabile produsului efectiv constatat în posesia operatorului?
            
         
      (1)  JO L 9, p. 8, Ediție specială, 03/vol. 52, p. 202.